

**ΕΛΛΗΝΙΚΗ ΔΗΜΟΚΡΑΤΙΑ Ξάνθη, 21 Δεκεμβρίου 2023**

**ΝΟΜΟΣ ΞΑΝΘΗΣ Αριθ. Πρωτ.: 34489**

**ΔΗΜΟΣ ΞΑΝΘΗΣ**

**ΠΡΟΚΗΡΥΞΗ ΑΝΟΙΚΤΟΥ ΔΙΑΓΩΝΙΣΜΟΥ**

**«Προμήθεια καυσίμων θέρμανσης – κίνησης και λιπαντικών»**

**Ο Δήμαρχος Ξάνθης**

Προκηρύσσει ηλεκτρονικό διεθνή ανοικτό διαγωνισμό με σφραγισμένες προσφορές για την ανάδειξη αναδόχου εκτέλεσης της προμήθειας με τίτλο: **«Προμήθεια καυσίμων θέρμανσης – κίνησης και λιπαντικών»**, προϋπολογισμού δύο εκατομμυρίων πεντακοσίων ογδόντα χιλιάδων εξακοσίων εξήντα ευρώ και εξήντα εννέα λεπτών (2.580.660,69€) με το Φ.Π.Α.

**1. Αναθέτουσα Αρχή - Στοιχεία επικοινωνίας:**

Αναθέτουσα αρχή: Δήμος Ξάνθης

Είδος αναθέτουσας αρχής: Ο.Τ.Α.

Οδός: Πλατεία Δημοκρατίας

Ταχ. Κωδ.: 67132

Τηλ.: 2541350822

E-mail: [kiriakos.peponidis@cityofxanthi.gr](mailto:kiriakos.peponidis@cityofxanthi.gr), [marioulis@cityofxanthi.gr](mailto:marioulis@cityofxanthi.gr)

Ιστοσελίδα: <https://www.cityofxanthi.gr>

**2. Πρόσβαση στα έγγραφα:** Άμεση και δωρεάν πρόσβαση στα έγγραφα της σύμβασης υπάρχει στη διεύθυνση διαδικτύου <https://www.cityofxanthi.gr>. Οι ενδιαφερόμενοι μπορούν επίσης να λάβουν γνώση των εγγράφων της σύμβασης από το γραφείο προμηθειών του Δήμου Ξάνθης, κατά τις εργάσιμες ημέρες και ώρες. Μπορούν επίσης να λάβουν αντίγραφα αυτών με δαπάνες και φροντίδα τους.

**3. Κωδικοί CPV:** 09135100-5 {Πετρέλαιο θέρμανσης}

09134200-9 {Καύσιμο πετρελαιοκινητήρα ντίζελ}

09132100-4 {Αμόλυβδη βενζίνη}

09211000-1 {Λιπαντικά έλαια και λιπαντικά μέσα}

**4. Κωδικός NUTS κύριου τόπου παράδοσης της προμήθειας:** EL 512

**5. Περιγραφή της δημόσιας σύμβασης:** Αντικείμενο της σύμβασης είναι η προμήθεια με τίτλο: **«Προμήθεια καυσίμων θέρμανσης – κίνησης και λιπαντικών»** και αφορά στην προμήθεια καυσίμων θέρμανσης – κίνησης και λιπαντικών για τις ανάγκες του Δήμου Ξάνθης και των Νομικών του Προσώπων για δύο (2) έτη.

Η εγγύηση συμμετοχής ορίζεται με εγγυητική επιστολή από αναγνωρισμένη Τράπεζα, ή γραμμάτιο του Ταμείου Παρακαταθηκών και Δανείων, ποσού δέκα χιλιάδων τετρακοσίων τριών ευρώ (10.403,00 €) για το σύνολο της σύμβασης.

Το επιμέρους ποσό εγγυητικής επιστολής συμμετοχής της κάθε ομάδας ανέρχεται κατά περίπτωση ως ακολούθως:

* ΟΜΑΔΑ 1: Ποσό εγγυητικής επιστολής συμμετοχής (4.915,00 €) τεσσάρων χιλιάδων εννιακοσίων δεκαπέντε ευρώ.
* ΟΜΑΔΑ 2: Ποσό εγγυητικής επιστολής συμμετοχής (241,00 €) διακοσίων σαράντα ενός ευρώ.
* ΟΜΑΔΑ 3: Ποσό εγγυητικής επιστολής συμμετοχής (210,00 €) διακοσίων δέκα ευρώ.
* ΟΜΑΔΑ 4: Ποσό εγγυητικής επιστολής συμμετοχής (676,00 €) εξακοσίων εβδομήντα έξι ευρώ.
* ΟΜΑΔΑ 5: Ποσό εγγυητικής επιστολής συμμετοχής (2.477,00 €) δύο χιλιάδων τετρακοσίων εβδομήντα εφτά ευρώ.
* ΟΜΑΔΑ 6: Ποσό εγγυητικής επιστολής συμμετοχής (1.884,00 €) χιλίων οχτακοσίων ογδόντα τεσσάρων ευρώ.

**6. Εναλλακτικές προσφορές:** Δεν γίνονται δεκτές εναλλακτικές προσφορές.

**7. Χρόνος παράδοσης προμήθειας:** Η διάρκεια της σύμβασης ορίζεται σε δύο (2) έτηαπό την υπογραφή της σύμβασης και ανάρτηση αυτής στο ΚΗΜΔΗΣ.

**8. Δικαιούμενοι συμμετοχής**: Γίνονται δεκτοί αναγνωρισμένοι ανάδοχοι του αντικειμένου που δημοπρατείται και που παρέχουν εχέγγυα άρτιας εκτέλεσης, εγγεγραμμένοι στο οικείο επιμελητήριο ή επαγγελματική οργάνωση.

**9. Υποδιαίρεση σε Τμήματα:** Η παρούσα σύμβαση υποδιαιρείται σε έξι (6) επιμέρους ομάδες σύμφωνα με την με αριθ. Π-10/2023 Μελέτη της Διεύθυνσης Τεχνικών Υπηρεσιών του Δήμου Ξάνθης.

* ΟΜΑΔΑ 1: «Καύσιμα θέρμανσης – κίνησης» του «Δήμου Ξάνθης», εκτιμώμενης αξίας 983.175,00 € πλέον ΦΠΑ (24%) 235.962,76 €
* ΟΜΑΔΑ 2: «Λιπαντικά» του «Δήμου Ξάνθης», εκτιμώμενης αξίας 48.217,00 € πλέον ΦΠΑ (24%) 11.572,08€
* ΟΜΑΔΑ 3: «Καύσιμα θέρμανσης – κίνησης» του «Κέντρου Πολιτισμού», εκτιμώμενης αξίας 42.022,00 € πλέον ΦΠΑ (24%) 10.085,28 €
* ΟΜΑΔΑ 4: «Καύσιμα θέρμανσης» του «Κέντρου Κοινωνικής Προστασίας και Αλληλεγγύης», εκτιμώμενης αξίας 135.393,98 € πλέον ΦΠΑ (24%) 32.494,55 €
* ΟΜΑΔΑ 5: «Καύσιμα θέρμανσης» της «Σχολικής Επιτροπής Πρωτοβάθμιας Εκπαίδευσης», εκτιμώμενης αξίας 495.420,00 € πλέον ΦΠΑ (24%) 118.900,80 €
* ΟΜΑΔΑ 6: «Καύσιμα θέρμανσης» της «Σχολικής Επιτροπής Δευτεροβάθμιας Εκπαίδευσης», εκτιμώμενης αξίας 376.950,00 € πλέον ΦΠΑ (24%) 90.468,00 €

**10. Κριτήριο ανάθεσης:** Η σύμβαση θα ανατεθεί με το κριτήριο της **πλέον συμφέρουσας από οικονομική άποψη προσφοράς, βάσει τιμής (ποσοστό έκπτωσης επί τοις εκατό)** για το σύνολο των ειδών της κάθε ομάδας χωριστά, (Ομάδες 1-6), της προμήθειας που περιγράφεται στην με Αριθ. Π-10/2023 Μελέτης της Διεύθυνσης Τεχνικών Υπηρεσιών του Δήμου Ξάνθης.

**11. Παραλαβή προσφορών:** Ο διαγωνισμός (ηλεκτρονική αποσφράγιση προσφορών) θα διενεργηθεί με ηλεκτρονικό τρόπο μέσω της πλατφόρμας του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ) στη διαδικτυακή πύλη www.promitheus.gov.gr του συστήματος, σύμφωνα με τις διατάξεις του Ν.4412/2016, την 7η Φεβρουαρίου 2024 ημέρα Τετάρτη και ώρα 11:00. Η ημέρα έναρξης παραλαβής των προσφορών είναι η 30 Δεκεμβρίου 2023 και η ώρα έναρξης η 09:00΄. Η ημέρα λήξης παραλαβής προσφορών είναι η **1η Φεβρουαρίου 2024, ημέρα Πέμπτη και η ώρα λήξης 15:00΄**.

**12. Χρόνος ισχύος προσφορών**: δώδεκα (12) μήνες

**13. Γλώσσα σύνταξης προσφορών**: Ελληνική

**14. Χρηματοδότηση:** Φορέας χρηματοδότησης της παρούσας σύμβασης είναι ο Δήμος Ξάνθης. Η δαπάνη για την εν λόγω σύμβαση βαρύνει τις με Κ.Α.: 02.10.6641 – 02.10.6643.01 – 02.10.6643.02 – 02.15.6641 – 02.15.6643 – 02.15.6644 – 02.20.6641 – 02.20.6643 – 02.20.6644 – 02.30.6641.01 – 02.30.6641.02 – 02.30.6644 – 02.35.6641 – 02.35.6643 – 02.35.6644 – 02.40.6643 – 02.70.6643 σχετική πίστωση του τακτικού προϋπολογισμού των οικονομικών ετών 2023, 2024 και 2025 του Φορέα.

Για την παρούσα διαδικασία έχει εκδοθεί η απόφαση με αρ. πρωτ. 758/12.12.2023 (ΑΔΑΜ: 23REQ013964182, ΑΔΑ: 6ΩΗΨΩΚ8-Φ38) για την απόφαση ανάληψης (πολυετούς) υποχρέωσης/έγκριση δέσμευσης πίστωσης για τα οικονομικά έτη 2023, 2024 και 2025 και έλαβε α/α 758 καταχώρησης στο μητρώο δεσμεύσεων/Βιβλίο εγκρίσεων & Εντολών Πληρωμής του φορέα.

**15. Προδικαστικές προσφυγές**: Στοιχεία αρμόδιου φορέα για τις διαδικασίες προσφυγής : Αρχή Εξέτασης Προδικαστικών Προσφυγών (ΑΕΠΠ)

Διεύθυνση : Λεωφ. Θηβών 198, Αγ. Ιωάννης Ρέντης, κτίριο Κεράνης, Αθήνα

Τηλέφωνο : +30 2132141216

Ε-mail : aepp@aepp-procurement.gr

Διεύθυνση Διαδικτύου : (URL) http ://www.aepp-procurement.gr

Σε περίπτωση προσφυγής κατά πράξης της αναθέτουσας αρχής, ισχύουν οι διατάξεις του Βιβλίου ΙV (άρθρα 345 έως 374) του ν. 4412/2016, και το υπ’ αριθ. 39 Προεδρικό Διάταγμα (Π.Δ) (ΦΕΚ 64/04-05-2017/τεύχος Α) περί «Κανονισμός εξέτασης Προδικαστικών Προσφυγών ενώπιον της Αρχής Εξέτασης Προδικαστικών Προσφυγών(ΑΕΠΠ)»

**16. Δημοσιεύσεις:** Η παρούσα απεστάλη με ηλεκτρονικά μέσα για δημοσίευση στις **27/12/2023** στην Υπηρεσία Εκδόσεων της Ευρωπαϊκής Ένωσης. Το συνολικό κείμενο της διακήρυξης αναρτάται στο ΚΗΜΔΗΣ (www.promitheus.gov.gr) και στο site του Δήμου <https://www.cityofxanthi.gr>, καθώς και σε δύο (2) ημερήσιες τοπικές εφημερίδες και μια (1) εβδομαδιαία εφημερίδα του νομού.

**Ο Αντιδήμαρχος Ξάνθης**

**Εμμανουήλ Ι. Φανουράκης**